**МОДЕЛ УГОВОРА – Партија 2**

**УГОВОР**

**ЗА НАБАВКУ ЛИЦЕНЦЕ ЗА РАЧУНАР**

**ПАРТИЈА 2**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Продавац**).

Заједнички назив: Уговорне стране

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019 92/2023), Правилника о садржини конкурсне документације у поступцима јавних набавки („Службени гласник РС” бр. 21/2021), Одлуке о спровођењу поступка јавне набавке дел. број Iz-1-06-405-34/2024--2 oд 06.12.2024. године и на основу јавног позива за подношење понуда за набавку лиценце, рачунара и остале рачунарске опреме број 0001/2024, спровео отворени поступак јавне набавке;

- да је Продавац доставио понуду*,* која се налази у прилогу овог уговора и његов је саставни део;

- да понуда Продавца у потпуности одговара опису и техничким карактеристикама (спецификацијама) предмета јавне набавке из конкурсне документације, која се налази у прилогу овог уговора и његов је саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Продавца, чиме су се коначно стекли услови за закључење уговора.

**ПРЕДМЕТ УГОВОРА**

**Члан 2.**

Предмет овог уговора је уступање права коришћења 1 (једне) лиценце софтвера “Аdobe Creative Cloud”, (у даљем тексту: лиценца) за потребе Развојне агенције Србије на период важења од годину дана, у свему у складу са техничком спецификацијом и понудом Продавца број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, које се налазе у прилогу овог уговора и чине његов саставни део.

**ВРЕДНОСТ УГОВОРА**

**Члан 3.**

Укупна вредност Уговора је \_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_) динара без ПДВ-а, односно \_\_\_\_\_\_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(попуњава понуђач).*

Наручилац се обавезује да лиценцу која чини предмет овог уговора плати Продавцу по цени из Обрасца структуре понуђене цене, која је фиксна и која се не може мењати у току трајања Уговора.

Наручилац се обавезује да плаћања врши на основу рачуна који Продавац доставља по извршеној активацији лиценце, а најкасније у року од 45 данаод дана пријема рачуна од стране Наручиоца, на текући рачун Продавца број \_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_ *(попуњава понуђач).*

Плаћања по Уговору у 2024. години вршиће се до нивоа средстава обезбеђених Финансијским планом Наручиоца за 2024. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

**РОКОВИ И МЕСТО ИСПОРУКЕ**

**Члан 4.**

Продавац је дужан да изврши испоруку лиценце у року од \_\_\_\_\_\_\_\_ дана (*попуњава* *понуђач*) од дана пријема поруџбине (електронским путем) од стране овлашћеног лица Наручиоца.

Сматра се да је испорука лиценцe извршена када овлашћено лице Наручиоца у месту испоруке изврши пријем и констатује исправност испоруке Записником тј. да је лиценца испоручена у складу са понудом и верификована, у оном обиму и оном квалитету како је то захтевано техничким карактеристикама и како је гарантовано општим правилима компаније.

Уколико се приликом испоруке лиценци Записником констатују недостаци у смислу квалитета или количине, Добављач се обавезује да у року од 2 (два) дана отклони уочене недостатке истакнуте од Наручиоца.

Место испоруке је у седишту Наручиоца, Кнеза Милоша број 12, Београд.

**Члан 5.**

Уговорне стране су сагласне да Продавац има право на продужење уговореног рока из члана 4. овог уговора у случају наступања ванредних догађаја који се нису могли предвидети у време закључења Уговора.

Продавац је дужан да писменим путем обавести Наручиоца о потреби за продужење рокова из члана 4. овог уговора због наступања ванредних догађаја, односно околности у року од 2 (два) дана од дана сазнања за ове догађаје, а Наручилац се обавезује да на исте да сагласност у року од 2 (два) дана од дана пријема обавештења.

**НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА**

**Члан 7.**

У циљу реализације уговорних обавеза, Наручилац и Продавац дужни су да у року од 10 (десет) дана од дана закључења овог уговора одреде лица за комуникацију и о томе обавесте другу уговорну страну путем електронске поште.

Овлашћено лице Наручиоца је обавезно да приликом испоруке лиценце изврши квалитативни пријем.

**Члан 8.**

Уколико овлашћено лице Наручиоца приликом квалитативног пријема лиценце утврди да је добро које је испоручено одговарајућег квалитета и захтеваних техничко-функционалних карактеристика, обавезно је да потпише отпремницу чиме констатује да је извршен квалитативни пријем.

**Члан 9.**

Уколико овлашћено лице Наручиоца приликом квалитативног пријема или уколико приликом употребе лиценце утврди да иста није исправна, да није прописаног или договореног квалитета или да не задовољава захтеване техничко - функционалне карактеристике, овлашћено је да о томе писменим путем одмах обавести Продавца и захтева нову испоруку исправне лиценце уговореног квалитета и захтеваних техничко - функционалних карактеристика, најкасније у року од 2 (два) дана, а лиценцу која је била предмет пријема или употребе одмах врати Продавцу.

**ТРАЈАЊЕ УГОВОРА**

**Члан 10.**

Овај уговор ступа на снагу даном потписивања од стране овлашћених лица Уговорних страна, а закључује се на период до окончања свих Уговором преузетих обавеза.

**ОСТАЛЕ ОДРЕДБЕ**

**Члан 11.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 12.**

Уговорне стране имају право на једнострани раскид овог уговора једностраном изјавом воље у случају неизвршења Уговором преузетих обавеза.

У случају наступања више силе у току трајања Уговора, Уговорне стране се ослобађају обавеза из овог уговора у мери у којој је услед више силе немогуће извршити обавезе, за период док виша сила траје.

Ниједна Уговорна страна нема право на накнаду због неизвршења обавезе друге стране по овом основу.

Уговорна страна која је погођена вишом силом дужна је да одмах писменим путем обавести другу Уговорну страну о настанку и окончању више силе.

**Члан 13.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Продавца не буду били решени споразумно, уговара се надлежност у Београду.

**Члан 14.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

**ПРОДАВАЦ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д директор Радош Газдић